Mihkel Tüür

Mihkel Tüür (sündinud 2. juulil 1976) on Eesti arhitekt.

Koos Ott Kadarikuga juhib ta arhitektuuribürood Kadarik Tüür Arhitektid.

Elulugu 
Aastail 1994–2001 õppis Mihkel Tüür Eesti Kunstiakadeemia arhitektuuri- ja linnaplaneerimise osakonnas. Aastail 1996–1997 täiendas ta end École d’Architecture Paris Vale-de-Marné’is ning 1999–2000 Virginia Polytechnic Institute and State University’s Ameerika Ühendriikides.

1997. aastal töötas Mihkel Tüür tehnikuna arhitektuuribüroos R. Puusepp. USA-s õppimise ajal stažeeris ta arhitektuuribüroodes Cole Prevost Architects ning Leo A Daly Co. Aastatel 2000–2001 töötas Mihkel Tüür arhitektuuribüroos COO Arhitektid ning alates 2001. aastast arhitektuuribüroos Kosmos.

Tüüri tuntumad tööd on Laagri kortermajad, neli kortermaja Rotermanni kvartalis ning Aia-Vana-Viru linnamaja Tallinna vanalinnas. Arhitektuuribüroos Kosmos koos Ott Kadariku ja Villem Tomistega projekteeritud hooneid iseloomustavad põnev materjalikasutus, mänglevad vormid ja ultramodernne mahujaotus. Lisaks on Tüür edukas olnud mitmel arhitektuurivõistlusel.

Tüür töötab lektorina Tallinna Tehnikakõrgkooli arhitektuurinstituudis ning on Eesti Arhitektide Liidu liige.

Looming

Töid 
2003 – elamu Põldma tänaval (kaasautor Ott Kadarik)
2003 – korterelamud Laagris (kaasautorid Ott Kadarik ja Villem Tomiste)
2004 – Rakvere keskväljak (kaasautorid Ott Kadarik ja Villem Tomiste)
2005 – paarismajad Põdrakanepi tänaval (kaasautorid Ott Kadarik ja Villem Tomiste)
2007 – Rotermanni kvartal (kaasautorid Ott Kadarik ja Villem Tomiste)
2009 – Aia tänava linnamaja (kaasautorid Ott Kadarik ja Villem Tomiste)
Püha Vaimu kiriku tornikiivri alternatiivne projekt (kaasautorid Ott Kadarik ja Villem Tomiste)
Viru platsi alternatiivne projekt (kaasautorid Ott Kadarik ja Villem Tomiste)

Võistlustöid 
1997 – ärihoone Kuressaares (honorable mention / M. Maiste, R. Kotov)
1999 – Tamme staadioni tribüün (II preemia Ott Kadarik)
1999 – Meteoriitika muuseumi arhitektuurivõistlus (honorable mention)
2000 – Pärnu Sütevaka kooli võimla arhitektuurivõistlus (II preemia Ott Kadarik)
2001 – Urva 7 kortermaja kutsutud võistlus (I preemia Ott Kadarik)
2002 – Mustjõe detailplaneering (I preemia Ott Kadarik, V. Tomiste)
2002 – Kalevi kommivabriku ala planeering (ostupreemia Ott Kadarik, V. Tomiste)
2003 – Aia tänava äri- ja kortermaja kutsutud võistlus (I preemia Ott Kadarik, V. Tomiste)
2003 – Tartu Emajõe-äärse ala planeeringuvõistlus (III preemia Ott Kadarik, V. Tomiste)
2003 – Kipsala saare planeeringuvõistlus (äramärgitud Ott Kadarik, V. Tomiste)
2003 – Linnahalli ümberehitus (I–II preemia Ott Kadarik, V. Tomiste)
2003 – Pärnu kesklinna kergejõustikuhalli arhitektuurivõistlus (III preemia V. Tomiste)
2003 – Marati Kvartali arhitektuurivõistlus (I preemia Ott Kadarik, V. Tomiste, P. Ulman)
2003 – Paadi tänava hotelli kutsutud arhitektuurivõistlus (I preemia Ott Kadarik, V. Tomiste, T. Hayashi)
2003 – Viimsi koolimaja arhitektuurivõistlus (ostupreemia Ott Kadarik, V. Tomiste)
2004 – Rotermanni kvartali kutsutud arhitektuurivõistlus (I preemia Ott Kadarik, V. Tomiste)
2004 – Tartu Fortuuna kvartali arhitektuurivõistlus (III preemia Ott Kadarik, V. Tomiste)
2004 – Viljandi metsakalmistu kabel (äramärgitud Ott Kadarik, V. Tomiste)
2005 – Tartu Mõisavahe hoonestuskava ideekonkurss (I preemia Ott Kadarik, V. Tomiste)
2005 – Tallinna Pritsumaja kvartali hoonestuse võistlus (I preemia Ott Kadarik, V. Tomiste)
2005 – Eesti Rahva Muuseumi uue hoone arhitektuurivõistlus (ostupreemia Ott Kadarik, V. Tomiste)
2005 – Kliversala saare planeeringuvõistlus (ostupreemia Ott Kadarik, V. Tomiste)
2005 – Skoone bastioni planeeringuvõistlus (III preemia Ott Kadarik, V. Tomiste, P. Ulman)
2006 – Kiviõli linnaväljaku arhitektuurivõistlus (ostupreemia Ott Kadarik, V. Tomiste, K. Kivi)
2006 – Maakri Kvartali arhitektuurivõistlus (äramärgitud Ott Kadarik, V. Tomiste)
2006 – Juhkentali Kvartali kutsutud arhitektuurivõistlus (I preemia Ott Kadarik, V. Tomiste)
2006 – Paide spordihalli arhitektuurivõistlus (II preemia Ott Kadarik, V. Tomiste)
2006 – Pärnu jõeäärse planeeringu ideevõistlus (III preemia Ott Kadarik, V. Tomiste)
2007 – Paide Kutsekooli arhitektuurivõistlus (I preemia Ott Kadarik, V. Tomiste)
2007 – Tamsalu keskosa ruumiline planeerimine (III preemia Ott Kadarik, V. Tomiste)
2007 – Vabaõhumuuseumi arhitektuurivõistlus (ostupreemia Ott Kadarik, V. Tomiste)
2008 – Viljandi Kultuuriakadeemia uue hoone arhitektuurivõistlus (ostupreemia V. Tomiste, R. Poopuu)
2009 – Kultuurikatla arhitektuurivõistlus (III preemia Ott Kadarik, V. Tomiste)
2009 – Lutheri kvartali mahulise planeeringu arhitektuurivõistlus (I preemia)

Tunnustus
2007 – stipendium "Ela ja sära"
2008 – Eesti Vabariigi kultuuripreemia (koos Ott Kadariku ja Villem Tomistega; Rotermanni kvartali linnamajad)

 2008 – Eesti Kultuurkapitali arhitektuuri aastapreemia (koos Andres Ojari, Markus Kaasiku, Kalle Komissarovi, Ilmar Valduriga; Pärnu raamatukogu arhitektuurse terviklahenduse eest)

2009 – Wienerbergweg Baltic tellisarhitektuuri peapreemia (Rotermanni kvartali linnamajad)
2010 – aasta puitehitis (Muhu saare suvemaja)
2019 – Eesti Kultuurkapitali arhitektuuri sihtkapitali aastapreemia (koos Eik Hermanni ja Rene Valneriga; näitus "Liginull")

Näitused
2003 – Pirita tee visioon, Tallinn, Arhitektuuri- ja Disainigalerii
2004 – Viru Plats 2008, Tallinn, Arhitektuuri- ja Disainigalerii
2004 – Collage Europa, Rotterdam, NAI
2005 – Emerging Identities, Berliin, DAZ
2006 – Skaalanihe – skulptuur avatud mänguväljal, Tallinn, KUMU
2006 – Raine Karp, isikunäituse koostamine ja kujundus, Tallinn, Eesti Arhitektuurimuuseum
2008 – FOR THE ROAD: EUROPEAN DESIGN TOUR, Budapest, Design Terminál Kht.
2008 – BOOM/ROOM NEW ESTONIAN ARCHITECTURE, Tallinn, Eesti Arhitektuurimuuseum

Vaata ka
MAJA 07.2008 Biooniline arhitektuur 
EE 21.12.2007 Võimalus ehitada kergelt

Viited

Kirjandus
Arhitektide Liidu liikmed, Mihkel Tüür

Välislingid
Arhitektuuribüroo Kosmos OÜ
KadarikTüürArhitektid

Eesti arhitektid
Tallinna Tehnikakõrgkooli õppejõud
Eesti Kunstiakadeemia vilistlased
Sündinud 1976